***I denne medlemsinfoen informerer vi om oppdatert reglement og måletekniske info, ny prisliste for NVMs tjenester samt om nye muligheter for lengdeangivelse for sagtømmer. Norsk Virkesmåling vil også gjerne takke for samarbeidet i 2015 og ønske alle sine medlemmer et godt nytt år!***

***Mvh***

***Audun***

**Oppdatert reglement** (a.ovrum@m3n.no)

I styremøtet i NVM 21.10.15 ble en rekke oppdateringer av reglementet godkjent. Oppdateringene er av tekstlig art for å presisere reglementet, og påvirker ikke forholdet mellom selger og kjøper. Oppdatert reglement ligger ute på m3n.no.

**Oppdaterte måleteknisk info** (p.aamodt@m3n.no)

Alle offisielle måleteknisk info er oppdatert, og en del eldre utgaver som ikke lenger er i bruk er fjernet. Nummereringen er ikke endret slik at en del nummer av måleteknisk info ikke finnes lenger på m3n.no. Trenger man disse kan man ta kontakt med NVM.

**Ulike lengdeintervaller for sagtømmer introdusert i VSYS Innmåling** (b.tangen@m3n.no)

Fra 1.1.2016 vil VSYS Innmåling være i stand til å måle inn sagtømmer i det lengdeintervallet partene i en virkeshandel bestemmer seg for. Lengdeintervallet må være definert i dm, og man kan velge dm-intervaller fra 1 til 9 dm. Basisvalget vil være 1 dm som i dag, og ved andre dm-intervall enn dette må det spesifiseres i innmålingsspesifikasjonene. Alle lengder vil slås ned til nærmeste lengeintervall ved volumberegning av stokker.

**Ny prisliste for NVM** (a.ovrum@m3n.no)

I styremøtet i NVM 16.12.1015 ble ny prisliste for NVMs tjenester godkjent. Endringene fra prislisten for 2015 er:

* Fotowebsatsen settes ned for de to største kategoriene av stasjoner til hhv. 6,34 og 5,63 kr/m3 (fra 6,82 og 6,38 kr/m3). Satsen for de minste stasjonene holdes på 8,12 kr/m3.
* Satsen for annet arbeid lav sats, såkalt ukvalifisert arbeid, vil de 200 første timene på en måleplass være 290 kr/time. For de påfølgende timene vil den øke til 315 kr/time.
* Satsen for sortering på automatanlegg er økt til 315 kr/time.
* Terminalavgiften settes ned fra 0,56 kr/m3 til 0,50 kr/m3, hvorav selgers andel er 0,25 kr/m3

Alle andre satser er uendret, og under vises komplett prisliste. Denne ligger også på m3n.no.

